อยากไปลองชิมตั้งแต่ช่วงเปิดร้านใหม่ๆ (ใครๆก็ไป check in โดยเฉพาะน้องๆมุสลิม ไปกันเกือบทุกสัปดาห์ ^^) ได้โอกาสมาชิม ตอนเปิดสาขา 2 ในเมืองนี่แหละ 555 (สาขา 1 ป่าตอง)

บรรยากาศร้านเป็นแนว modern นิดๆ โปร่งๆสบายๆ พนักงานให้บริการดีมากๆๆๆ เราเลือกดูเมนูอยู่นาน เพราะมัน mix and match ได้หลากหลายมาก น้องพนักงานก็ไม่หงุดหงิด ตอบคำถามให้ได้ทุกคำถามเลย

จะเลือกเป็ถ้วยตาม set หรือจะใส่ topping เพิ่ม ก็ตามใจชอบ 

เราเลือกเป็นเย็นตาโฟต้มยำลูกชิ้นขาวล้วน (60-) เพิ่ม topping เป็นกุ้งแม่น้ำ 1 ตัว (30-) ฮือก๊วย (10-) รสชาติเปรี้ยวนำ ไม่เผ็ดมาก ชอบลูกชิ้นปลา นุ่มๆ ดึงๆ ดีคะ

เย็นตาโฟซีฟู๊ด (160-) เกาเหลา (+10)  มาถ้วยใหญ่ จัดเต็มมาก ทั้งกุ้ง หอย ปลาหมึก (1 ตัวเต็มๆ) ลูกชิ้นรวม รสชาติเย็นตาโฟอ่อนไป เป็นเหมือนทานแกงจืด รสหวานเบาๆ